- Dorinel Munteanu a fost un car de nervi după Oţelul – Poli Iaşi 1-1
- "Munti" l-a criticat pe Teles, care a comis un henţ în careu
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Dorinel Munteanu a fost un car de nervi după Oţelul – Poli Iaşi 1-1. Antrenorul gălăţenilor a "pus tunurile" pe un jucător al său la interviul de după meci.
Poli Iaşi a deschis scorul în minutul 9, după ce Alin Roman a transformat un penalty. Cisotti avea să stabilească scorul final al ultimei partide din sezonul regular. El a marcat în minutul 71, îndeplinind o simplă formalitate. Cisotti a înscris cu poarta goală după ce mingea a ajuns cu noroc la el.
Dorinel Munteanu a fost un car de nervi după Oţelul – Poli Iaşi 1-1: "Cea mai slabă repriză de când antrenez această echipă"
Portughezul Teles a fost criticat dur de către Dorinel Munteanu după ce a comis un henţ în careu, iar ieşenii au primit un penalty, din care Roman a deschis scorul.
"Nu pot să fiu mulțumit după jocul echipei mele. Cred că e cea mai slabă repriză de când antrenez această echipă. Ocaziile au fost de partea noastră. Lung a avut reflexe de portar mare, al nostru nici n-a transpirat. Adversarul a fost periculos pe contraatac, dar nu ne-a pus probleme. Lung cred că e jucătorul meciului. Nu poți să fii mulțumit. Am forțat, dar asta a fost istoria jocului de astăzi. Ne așteaptă un meci la fel de greu, sper ca jucătorii să se trezească la realitate, pentru că valoarea jucătorilor nu a fost arătată pe teren.
Normal că sunt supărat când un jucător cu atâta experiență face două greșeli în 10 secunde și primesc penalty. Trebuia să-l scot în minutul 20, dar am zis să nu întrerup ritmul jocului. Programul pare favorabil dacă ne trezim la realitate. Am pierdut foarte multe puncte pe teren propriu pe care nu ar fi trebuit să le pierdem. Sunt puțin supărat.
V-am mai spus și înainte, sper ca băieții să se trezească, pentru că nu se poate continua așa. Avem susținătorii noștri și nu pot pleca așa de la stadion. Faptul că nu a funcționat jocul în prima repriză m-a pus pe gânduri. Să văd cum se antrenează săptămâna asta, dar sigur vor fi schimbări", a declarat Dorinel Munteanu pentru digisport.ro după fluierul final.
Oţelul – Poli Iaşi 1-1. Ultimul meci din sezonul regular s-a încheiat cu o remiză. Dorinel Munteanu a revenit pe bancă
Oţelul – Poli Iaşi 1-1 a fost în format LIVE TEXT pe AS.ro. Ultimul meci din sezonul regular s-a încheiat cu o remiză. Ieşenii au deschis scorul în minutul 9, după ce Alin Roman a transformat un penalty.
Cisotti avea să egaleze în minutul 71. Oţelul termină sezonul regular, cu 34 de puncte. Iaşi e pe 12, cu 33 de puncte. Ambele echipe vor intra cu 17 puncte în play-out. Gălăţenii se vor clasa însă peste Iaşi în clasament dacă vor încheia play-out-ul cu acelaşi număr de puncte. După această partidă, vor începe play-off-ul şi play-out-ul. Atât Oţelul, cât şi Poli Iaşi vor evolua în play-out. Cele două echipe luptă pentru evitarea retrogradării.
Oțelul: Ed. Pap – Adăscăliței, Yabre, Cisse, Zhelev – Cisotti, Lameira, Teles – Maciel, Al. Pop, Bodișteanu
Rezerve: R. Stoian, G. Cîrjan, Jardan, Rusevic, I. Neagu, R. Tănasă, Malle, Ghiocel, Farcaș, Gomes, S. Rus, Gaitan
Antrenor: Dorinel Munteanu
Poli Iași: S. Lung Jr. – Martac, Fl. Ilie, Samayoa, Stefanovici – Bordeianu, Marchioni – C. Itu, A. Roman, Harrison – Bettaieb
Rezerve: Niga, Katanec, Todoroski, Mota, Jatoba, Sg. Buș, A. Gheorghiță, Sahiri, L. Mihai, Kabran
Antrenor: Leo Grozavu
Cum arată clasamentul în Liga 1 după încheierea sezonului regular! Bătălie dură pentru titlu şi pentru evitarea retrogradării!
Oţelul – Poli Iaşi 1-1 a fost ultimul meci din sezonul regular. Iată cum arată clasamentul în Liga 1 după încheierea sezonului regular!
FCSB încheie sezonul regular pe primul loc în Liga 1. După înjumătăţire, echipa antrenată de Elias Charalambous va avea 4 puncte peste locul 2, Rapid. U Cluj se va afla pe locul 7 după încheierea sezonului regular. După înjumătăţire, U Cluj va avea 10 puncte peste ultimul loc din Liga 1, FC Botoşani.
Cum arată clasamentul în Liga 1 după încheierea sezonului regular!
Cum arată clasamentul în play-off:
- 1. FCSB – 32 de puncte
- 2. Rapid – 28 de puncte (a beneficiat de rotunjire)
- 3. CFR Cluj – 27 de puncte (a beneficiat de rotunjire)
- 4. Universitatea Craiova – 25 de puncte (a beneficiat de rotunjire)
- 5. Farul – 22 de puncte (a beneficiat de rotunjire)
- 6. Sepsi – 22 de puncte (a beneficiat de rotunjire)
Cum arată clasamentul în play-out
- 7. "U" Cluj – 21 de puncte
- 8. UTA Arad – 20 de puncte
- 9. Hermannstadt – 20 de puncte
- 10. Petrolul – 18 puncte (a beneficiat de rotunjire)
- 11. Oțelul Galați – 17 puncte
- 12. Poli Iași – 17 puncte (a beneficiat de rotunjire)
- 13. FCU Craiova – 16 puncte (a beneficiat de rotunjire)
- 14. Dinamo – 15 puncte (a beneficiat de rotunjire)
- 15. FC Voluntari – 14 puncte
- 16. FC Botoșani – 11 puncte